শামসুজ্জামান খান

শামসুজ্জামান খান  (২৯ ডিসেম্বর ১৯৪০ - ১৪ এপ্রিল ২০২১) ছিলেন একজন বাংলাদেশী অধ্যাপক, লোক সংস্কৃতি ও পল্লীসাহিত্য গবেষক এবং বাংলা একাডেমির প্রাক্তন মহাপরিচালক। শামসুজ্জামান খানের সবচেয়ে উল্লেখযোগ্য কর্ম হল বাংলাদেশের লোকজ সংস্কৃতি গ্রন্থমালা শিরোনামে ৬৪ খণ্ডে ৬৪ জেলার লোকজ সংস্কৃতির সংগ্রহশালা সম্পাদনা এবং ১১৪ খণ্ডে বাংলাদেশের ফোকলোর সংগ্রহমালা সম্পাদনা। ২০০৯ সালে বাংলাদেশ সরকার তাকে একুশে পদকে ভূষিত করে।

প্রাথমিক জীবন
শামসুজ্জামান খানের বাবা এমআর খান কলকাতার সরকারী বাড়িতে অনুবাদক হিসেবে কাজ করেছিলেন। তার দাদার দাদা এলহাদাদ খান এবং তার ভাই আদালাত খান ঔপনিবেশিক ভারতে অত্যন্ত প্রশংসিত নামী বুদ্ধিজীবী ছিলেন। শামসুজ্জামান খান মাত্র দুবছর বয়সে বাবাকে হারান। তার মা এবং দাদি তাঁকে লালন-পালন করেন।

শামসুজ্জামান খান ১৯৬৩ এবং ১৯৬৪ সালে ঢাকা বিশ্ববিদ্যালয় থেকে যথাক্রমে অনার্স এবং স্নাতকোত্তর ডিগ্রি অর্জন করেন এবং ১৯৬৪ সালে মুন্সীগঞ্জ হরগঙ্গা কলেজের বাংলা বিভাগে প্রভাষক হিসাবে যোগদান করেন। একই বছর তিনি জগন্নাথ কলেজে সহকারী অধ্যাপক হিসাবে যোগদান করেন।

কর্মজীবন
শামসুজ্জামান খান তার শিক্ষকতা জীবন হরগঙ্গা কলেজে শুরু করেন। শামসুজ্জামান খান জগন্নাথ কলেজ (বর্তমানে জগন্নাথ বিশ্ববিদ্যালয়), বাংলাদেশ কৃষি বিশ্ববিদ্যালয় (১৯৬৮-৭৩) এবং বাংলাদেশ জাতীয় বিশ্ববিদ্যালয় (১৯৯৯-২০০১) এর শিক্ষক ছিলেন।

২৪ মে ২০০৯ সালে তিনি বাংলা একাডেমির মহাপরিচালক হন। তার পদের মেয়াদ তিনবার বাড়ানো হয় যা  ২৩ মে ২০১৮ সালে শেষ হয়। তিনি বাংলাদেশ জাতীয় জাদুঘর এবং বাংলাদেশ শিল্পকলা একাডেমির মহাপরিচালক হিসাবেও দায়িত্ব পালন করেছিলেন। ১ অক্টোবর ২০১৮ সালে শামসুজ্জামান খান ইসলামী বিশ্ববিদ্যালয়ের বঙ্গবন্ধু চেয়ার অধ্যাপক পদে নিয়োগ পান।

 সমালোচনা 
শামসুজ্জামান খান বাংলা একাডেমি প্রাঙ্গণে ঢাকা লিট ফেস্ট আয়োজনের অনুমতি দিয়ে ব্যাপক সমালোচনার মুখে পড়েছিলেন। কেননা এই উৎসব আয়োজন বিভিন্ন কারণে বাংলা একাডেমির আদর্শ-নীতি-উদেশ্যের সাথে সাংঘর্ষিক। সলিমুল্লাহ খান এক টিভি আলোচনা অনুষ্ঠানে একজন লেখক ও প্রশাসক হিসাবে তার অনুপযুক্ততার দিকে ইঙ্গিত করে তার কঠোর সমালোচনা করেছিলেন।

কর্ম
 বাংলাদেশের লোকজ সংস্কৃতি গ্রন্থমালা
 ফোকলোর সংগ্রহমালা
 গবেষক
 শিশু সাহিত্য:দুনিয়া মাতানো বিশ্বকাপ।
 প্রবন্ধ:বঙ্গবন্ধুর সাথে আলাপ ও প্রাসঙ্গিক কথকতা।

 পুরস্কার ও সম্মননা 
 অগ্রণী ব্যাংক পুরস্কার (১৯৮৭);
 কালুশাহ পুরস্কার (১৯৮৭); 
 দীনেশচন্দ্র সেন ফোকলোর পুরস্কার (১৯৯৪); 
 আব্দুর রউফ চৌধুরি স্মৃতি পুরস্কার (১৯৯৮);
 দেওয়ান গোলাম মোর্তজা পুরস্কার (১৯৯৯);
 শহীদ সোহরাওয়ার্দী জাতীয় গবেষণা পুরস্কার  (২০০১); 
 মীর মশাররফ হোসেন স্বর্ণপদক (২০০৪)
 বাংলা একাডেমি পুরস্কার
 একুশে পদক     
 স্বাধীনতা পুরস্কার (২০১৭)

 মৃত্যু 
অধ্যাপক শামসুজ্জামান খান ২০২১ সালের ১৪ই এপ্রিল ঢাকায় করোনাক্রান্ত হয়ে মৃত্যুবরণ করেন।

 তথ্যসূত্র 

 বহিঃসংযোগ 

 রকমারী-তে শামসুজ্জামান খানের পুস্তকাবলী।

বিষয়শ্রেণী:১৯৪০-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:গবেষণা ও প্রশিক্ষণে স্বাধীনতা পুরস্কার বিজয়ী
বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী লোকাচারবেত্তা
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:বাংলাদেশী শিক্ষায়তনিক
বিষয়শ্রেণী:জগন্নাথ কলেজের শিক্ষক
বিষয়শ্রেণী:বাংলা একাডেমির মহাপরিচালক
বিষয়শ্রেণী:বঙ্গবন্ধু চেয়ার অধ্যাপক
বিষয়শ্রেণী:বাঙালি লেখক
বিষয়শ্রেণী:মানিকগঞ্জ জেলার ব্যক্তি
বিষয়শ্রেণী:একুশে পদক বিজয়ী
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:ইসলামী বিশ্ববিদ্যালয়, বাংলাদেশের শিক্ষক
বিষয়শ্রেণী:সরকারি হরগঙ্গা কলেজের শিক্ষক